Rebound-Effekt (Ökonomie)

Middm **Menadale Riggschlach-Effeggd** (uff Englisch *Rebound*-Effeggd) meendma inde Enagierekonomie die Effegd, wu d'zu fiahren, dass ä Oischbarung vun Enagie duasch Effizienzschdaischarunge nedd odda blos zum Deel vawirglischd werre kennen. Des kummd dohea, wail midd äna Effizienzschdaischarung de Vabraucha a wenischa fa die Enagie ausgewwe muss unn deswesche a mea kaafe konn. Wonn des sowaid gehd, dass wesche änare Effizienzschdaischarung de Vabrauch soga heja wead, alla de Riggschlach-Effeggd iwwa 100 Brozend lische dud, donn schbrischdma a vum *Backfire*.

G'messe wead de Riggschlach-Effeggd als brozenduala Odeel vum theoredische Oischbarpotenzial vunde Effizienzschdaischarunge, wu awwa weschem Vahalde vude Vabraucha ewe nedd oigschbaad wead. All, wonn die Effizienz um 25 % gschdaischad wead, donn komma eawaade, dassde Vabrauch vunde Ressourse um 20 % (=1-1/1,25) abnemme dud.  Wonn donn awwa de Vabrauch blos um 10 % zurigg geje dud, donn hoddsn Riggschlach-Effeggd vun 50 %.

Weesche dem Effeggd hoods a de Voaschlaach vunde Umweldekonome gewwe, dassma schdadd de Ekoeffizienz bessa die Suffizienz schdaischare dud, awwa do isch die Meenung dassma des nedd mache konn. Unn a die Suffizienz isch need frai vun dem Effeggd.

## Uaschbring
Als Easchda hodd de William Stanley Jevonsde Riggschlach-Effeggd (awwa ohne *Rebound* zu saache) 1865 in soim buch *The Coal Question* bschriwwe:

 

De Jevons hodd soga midem Backfire g'reschned. *Rebound* isch haid a unnam B'griff S'Paradox vum Jevon b'konnd. Nochm Jevons hoddma de Riggschlach-Effeggd easchdmol vagesse, bissa um 1980 vum Leonard Brookes unnem Daniel Khazzoom widda in dere wissenschafdlische Eawed uffg'dauchd isch.

## Direggde unn indireggde Wiagunge
Zu dem Effeggd trachd oinisches bai. Um do'd'vu schbresche zu kenne missen die Effeggd vunna Effizienzschdaischarung kumme. Wonn die Vabraucha efach mea kaafen unn konsumieren, ohne ä Effizienzschdaischarunge, donn lischd a kän Riggschlach-Effeggd voa.

* Baim *Direggde Riggschlach-Effeggd* hodd ä Effizienzschdaischarung ä Waa bilischa gämachd unn donn kummds zuna heare Nochfrooch vun dea Waa unnem heare Vabrauch. A ä naiji Teschnologie kennen den Effeggd ausleese. Ä Baischbiel sinn die Enagieschbaalombe, wu Laid länga brenne lossen.
* Baim *indireggde Riggschlach-Effeggd* wead des oigschbaade Geld fawas onnares ausgewwe, wu a Ressourse unn Enagie zum Baischbiel fa die Heaschdellung, de Bedrieb, Tronspoad odda Endsoaschung vabrauche dud. De Kaaf zum Baischbiel vunnem Ekowache konn d'zu fiare, dass Laid des als Moralische Reschdfeadischung empfinden zum Baischbiel ä Fluchrais mea zu mache.
* Baim *Makroekonomischa Riggschlach-Effeggd* kummd die oig'schbaad Enagie als Oag'bood uffde weldwaide Maagd. Die zusedlisch Enagie konn donn de Prais seng'ge, was donn widda zu mea Vabrauch fiare konn. Des heesd, s'wead uffde änd Said oigschbaad unn uffde onnare Said doch ausgewwe.

## Uasache
Do hodds finonzielle unn psischologische Uasache, dasses zum Riggschlach-Effeggd kumme dud.

* Baim **Finonzielle Riggschlach-Effeggd** weads reale Oikumme vunde Vabraucha duaschde Riggschlach-Effeggd eaheed („Oikummeeffeggd“), weswesche Vabraucha mea kaafe kennen unnde G'somdkosum oschdaischd. A s'easedze vunnem Brodugd wie zum Baschbiel Kohlehaizumg duasch eanaibare Enagie konn den Effeggd ausleese.
* Baim **Tronsfoamations-Effeggd** wead duasch die teschnisch Effizienzschdaischarung s’Kaafvahalde vunde Laid vaännad. Des konn sisch uff Infraschdrugdure, soziale Noame unn onnares auswiage. Middm effiziendare Vakea, kennen sisch zum Baischbiel die Siedlungschdrugdure ännare. Glääne Leede kennen vaschwinde unn Oikaufszendre uffmache was donn a widda uffde Vakea zuriggwiagd.
* Baim **Mendale Riggschlach-Effeggd** fiaren Oischbarunge duasch effiziendare Teschnologije zude moralischen Selbstlegitimierung (Moralische Reschdfeadischung) vaan zusedzlische Konsum. Middem Ekoaudo sinn Laid efdas odda länga unnawegs als midde ald Dreggschleida. Odda Hauhald, wu Enagieschbaalombe lönga brenne lossen als die alde Gliebiane.

## Baischbiel
S'hodd ä paa Glassigga fade Effeggd, wu gean als Baischbiel g'brochd werren.
* Die Oifiehrung vunde Wolframwendel-Gliebiane onschdadd die Kohlefadelombe im frije 20. Jahhunnad. Die Biane brauchen ä Verdel on Enagie fadie glaisch Laischdung wie die alde Biane. Do hawwense in Englond easchdmol g'meend, dass do baide Elegdrizideedweag de Umsadz oibresche ded. Awwa des Geschdeel isch kumme. Awwa glevvere Induschdrie'elle hawwen uffs billisches Lisdchd uffm Massemaagd gsezd unn hawwen die Praise gsengd. De Schdromvabruch isch donn schdaag gschdische.
* Effiziendare Audos hawwen gleenare Kosdchde uffde gfahrene Kilomeda. In Japon hoddma inna Unasuchung gfunne, dass Laid, wu sisch in ia Waahnehmung än Ekowache kaafd kabd hawwen, dod'mid guud 1.6 mol mea Kilomeda g'faahre sinn als mid iare ald Dreggschlaide.
* Die Waideendwigglung vunde Feahnseja. Do ischde Enagievabrauch uffde Quadradzendimeda Bildschiam vun 25 - 24 Milliwadd im Jiah 2000 uff 17 Milliwadd im Joah 2014 runnakumme., awwa glaischzaidisch sinn die Geräd so groß worre, dasse insgsomd mea Enagie brauchen. Wonn die greesare Bildschiam weeschede effiziendare Teschnigg g'kaafd werren, donn isch des ä Baischbiel fa den Effeggd. Wonn die awwa bloß kafd werren, wail de Laid de greesare de Bildschiam gfalld, donn hawwema do kän Riggschlach-Effeggd.


SYRONICS television set.JPG
Televisio3DPhilips mirrored.png


## Bischa
* Umweltbundesamt (Hrsg.): *[https://www.umweltbundesamt.de/publikationen/rebound-effekte-wie-koennen-sie-effektiv-begrenzt Rebound-Effekte: Wie können sie effektiv begrenzt werden? Ein Handbuch für die umweltpolitische Praxis.]* (PDF; 468&nbsp;kB), UBA 2016.
* Umweltbundesamt (Hrsg.): *[http://www.umweltbundesamt.de/publikationen/rebound-effekte-ihre-bedeutung-fuer-die Rebound-Effekte: Ihre Bedeutung für die Umweltpolitik.]* (PDF; 2264&nbsp;kB), UBA-Texte 31/2015. Kurzfassung (PDF; 517&nbsp;kB)
* Tilman Santarius: *Der Rebound-Effekt. Ökonomische, psychische und soziale Herausforderungen der Entkopplung von Energieverbrauch und Wirtschaftswachstum.* Metropolis, Marburg 2015. Vorstudie (PDF; 1070&nbsp;kB)
* *[http://www.et-energie-online.de/Zukunftsfragen/tabid/63/Year/2012/Month/8/NewsModule/413/20128.aspx Zukunftsfragen: Rebound-Effekt. Erkenntnisse und Schlussfolgerungen.]* et 62, Nr.&nbsp;8, Essen 2012. PDF (1494&nbsp;kB)
* Reinhard Madlener, Blake Alcott: *Rebound: Stand der Forschung.* In: Herausforderungen für eine technisch-ökonomische Entkoppelung von Naturverbrauch und Wirtschaftswachstum unter besonderer Berücksichtigung der Systematisierung von Rebound‐Effekten und Problemverschiebungen. (PDF; 748&nbsp;kB). Deutscher Bundestag, Berlin, Dezember 2011, S. 19–28.
* Marcel Hänggi: *[http://www.onleihe.de/static/content/rotpunkt/20100429/978-3-85869-380-8/v978-3-85869-380-8.pdf Wir Schwätzer im Treibhaus. Warum die Klimapolitik versagt.]* (PDF; 794&nbsp;kB) Rotpunktverlag, Zürich 2008, ISBN 978-3-85869-380-8.
* John M. Polimeni, Kozo Mayumi, Mario Giampietro, Blake Alcott: *[http://books.google.de/books?id=zP9LRx_S4FEC&printsec=frontcover&hl=de#v=onepage&q&f=false The Jevons Paradox and the Myth of Resource Efficiency Improvements.]* Earthscan, London u.&nbsp;a. 2008, ISBN 978-1-84407-462-4.
* Steve Sorrell (United Kingdom Energy Research Center): *[https://web.archive.org/web/20090114044206/http://www.ukerc.ac.uk/ResearchProgrammes/TechnologyandPolicyAssessment/ReboundEffect.aspx The Rebound Effect: an assessment of the evidence for economy-wide energy savings from improved energy efficience]*, 2007.

## Webling'gs
* Marcel Hänggi: Energieeffizienz mit Haken. In: umwelt aktuell, Februar 2009 (PDF; 730&nbsp;kB)
* Aktuelles zum Rebound-Effekt im Wissenschaftsblog postwachstum.de
* Dirk Asendorpf: ''Wenn Sparsamkeit zu Mehrverbrauch führt – Der Rebound-Effekt'', SWR2 – *„Wissen“* vom 12. September 2016

## Vawais